b'\n_START_ARTICLE_\nBrasch\n_START_PARAGRAPH_\nBrasch (vene keeles \xd0\x91\xd1\x80\xd0\xb0\xd1\x88) on Mecklenburgist Parchimist p\xc3\xa4rit baltisaksa aadlisuguv\xc3\xb5sa.\n_START_SECTION_\nAjalugu\n_START_PARAGRAPH_\nPerekonnanime Brasch kohtab Mecklenburgis juba XIII sajandi keskpaiga allikais. Suguv\xc3\xb5saliin algab Parchimi linnakodaniku Daniel Braschiga (suri 1674). Tema j\xc3\xa4reltulijad olid kaupmehed ja vaimulikud. Liivimaa liini rajajaks oli Gottlob Siegmund Brasch (1752\xe2\x88\x921803), kes siirdus Mecklenburgist Netzebandist Riiga ja seej\xc3\xa4rel Tartusse. 1794. aastal t\xc3\xb5steti ta aadliseisusse. 1795. aastal v\xc3\xb5eti ta Kuramaa ja 1797. aastal Liivimaa matriklisse. Tema j\xc3\xa4reltulijad omandasid m\xc3\xa4rkimisv\xc3\xa4\xc3\xa4rse maavalduse. Konrad Siegmund von Braschi (1779\xe2\x88\x921835) poegadest p\xc3\xb5lvnes suguv\xc3\xb5sa kaks haru. Noorema poja Ernst Heinrich Wilhelm von Braschi (1821\xe2\x88\x921883) liin kustus 1924. aastal._NEWLINE_1844. aastal aadlidiplomi saanud kapten Carl von Brasch (1795\xe2\x88\x921860) ja tema j\xc3\xa4reltulijad ei olnud Liivimaa aadlisuguv\xc3\xb5saga suguluses.'